**п р о е к т н а Д О Г О В О Р**

Днес, ...…… 2017 г., в гр. София, ул. „Московска” № 33, между **СТОЛИЧНА ОБЩИНА**, с Булстат 000696327, представлявана от **Йоана Владимирова Христова, Заместник кмет направление „Зелена система, екология и земеползване”, с**ъгласно Заповед № СОА17-РД09-78/17.01.2017 г. на Кмета на Столична община, наричана за краткост **ВЪЗЛОЖИТЕЛ**, от една страна**,**

от друга страна............................................, ЕИК........................................, представлявано от ....................................................., със седалище и адрес на управление: ..........................................., наричано за краткост **ИЗПЪЛНИТЕЛ**,

в изпълнение на решение № СОА17-РД93-....../...............2017г. за възлагане на обществената поръчка (процедурата е открита, на основание чл. 73, ал.1 във връзка с чл.18, ал.1, т.1 от Закона за обществените поръчки с Решение № СОА17-РД93-........./..................2017 г., вписана в РОП под номер 00087-2017- ........... на ..............2017г.) и на основание чл. 112 във връзка с чл.18, ал.1, т.1 от Закона за обществени поръчки се сключи настоящият договор за следното:

**I. ПРЕДМЕТ И ОБХВАТ НА ДОГОВОРА.**

* 1. Възложителят възлага, а Изпълнителят се съгласява да предостави застрахователна услуга за срок от 36 /тридесет и шест/ месеца, за **Застраховка „Обща гражданска отговорност“: „Отговорност към трети лица” покриваща отговорността на Възложителя към трети лица, за нанесени имуществени или неимуществени вреди, причинени във връзка с дейностите и операциите на ОП СПТО извършвани на обекти: Депо за неопасни отпадъци и ПСОВ – намиращо се на площадка Садината, м. „Садината“, землище Яна, район „Кремиковци“ / поземлен имот с идентификатор 87401.7647.182/ и Инсталация за биологично третиране (ИБТ) – намираща се на площадка Хан Богров, м. “Мало ливаде”, землище на с. Горни Богров, район Кремиковци / поземлени имоти №134001 и №134002/, с разширение на застрахователното покритие за „Отговорност по отношение замърсяване на околната среда”, покриваща отговорността на Възложителя, към трети лица, за нанесени вреди на околната среда, в резултат на внезапно, инцидентно настъпило застрахователно събитие в резултат на гореописаните дейности и операции, подробно описани в Техническа спецификация по обособена позиция №2,** неразделна част от настоящия договор.
  2. Застрахователната защита по Застраховка „Обща гражданска отговорност“: „Отговорност към трети лица” покрива отговорността на Възложителя към трети лица, за нанесени имуществени или неимуществени вреди, причинени във връзка с дейностите и операциите на Възложителя и неговите служители, извършвани на територията на следните обекти: Депо за неопасни отпадъци и ПСОВ и Инсталация за биологично третиране (ИБТ), с разширение на застрахователното покритие за „Отговорност по отношение замърсяване на околната среда”, покриваща отговорността на Възложителя, към трети лица, за нанесени вреди на околната среда, в резултат на внезапно, инцидентно настъпило застрахователно събитие в резултат на гореописаните дейности и операции. Застрахователната защита се предоставя при сключване на договора и е във връзка с дейностите и операциите на Възложителя и неговите служители по отношение на Депо за неопасни отпадъци и ПСОВ и Инсталация за биологично третиране (ИБТ) и покрива рисковете подробно описани в Техническа спецификация по Обособена позиция №2, неразделна част от настоящия договор.
  3. В покритието се включват и всички останали рискове, съгласно приложените към настоящия договор Общи и/или Специални условия на Изпълнителя по застраховка „Обща гражданска отговорност“, като в случай на противоречие между Техническата спецификация и условията на Изпълнителя, се прилагат условията на Техническата спецификация.
  4. Всички общи, допълнителни и специални условия, свързани с обхвата, действието и срока на застраховката, както и други специални условия са уредени в Техничската спецификация по Обособена позиция №2, неразделна част от настоящия договор.

**II. ЗАСТРАХОВАТЕЛНА ПРЕМИЯ. НАЧИН НА ПЛАЩАНЕ НА ЗАСТРАХОВАТЕЛНАТА ПРЕМИЯ.**

* **2.1.** За предоставената застрахователна услуга за целия период от 36 (тридесет и шест) месеца Възложителят заплаща на Изпълнителя, застрахователна премия в размер на ……………. лв. (словом) без данък върху застрахователната премия, съответно ……………. лв. (словом) с данък върху застрахователната премия, съгласно посочените в Техническата спецификация по Обособена позиция №2, условия по Застраховката, предмет на настоящия договор.

Застрахователната премия за един застрахователен период от 12 /дванадесет месеца/ е в размер на ……………. лв. (словом) без данък върху застрахователната премия, съответно ……………. лв. (словом) с данък върху застрахователната премия.

**2.2.** Брутната застрахователната премия за всеки един застрахователен период от 12 (дванадесет) месеца се заплаща от Възложителя на Изпълнителя еднократно, в лева по банков път и в срок до 15 /петнадесет/ работни дни, считано от деня, посочен в полицата като начален на застрахователния период, и издаване на сметка от Изпълнителя, като за този срок Изпълнителят приема да покрие всички рискове по застрахователната договор.

**2.3.** Когато Изпълнителят е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част на подизпълнителя[[1]](#footnote-1)..

**2.4.** Разплащанията по чл.2.3. се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

**2.5.** Към искането по чл.2.4. Изпълнителят предоставя становище, от което да е видно дали оспорва плащанията или част от тях като недължими.

**2.6.** Възложителят има право да откаже плащане по чл.2.3, когато искането за плащане е оспорено, до момента на отстраняване на причината за отказа.

**III. СРОК НА ДОГОВОРА**

**3.1.** Настоящият договор влиза в сила от датата на подписването му и е със срок до датата, на която изтича последната /трета/ застрахователна полица.

**3.2.** Срокът за изпълнение на застрахователната услуга, предмет на настоящия договор, е 36 (тридесет и шест) месеца и включва три последователни застрахователни периода, всеки от по 12 (дванадесет) месеца. Срокът започва да тече от датата на издаване на първата застрахователна полица по предоставяната застрахователна услуга

**3.3.** За всеки застрахователен период се издава отделна застрахователна полица. Първата застрахователна полица се издава в срок до 3 (три) работни дни от датата на подписване на договора. Всяка следваща застрахователна полица се издава така, че началото на застрахователното покритие по нея да съвпадне с края на срока на застрахователното покритие по предходната полица.

**3.4.** Всяка застрахователна полица, предмет на настоящия договор, се сключва и има действие за срок от 12 месеца, като същата се сключва в полза на Възложителя и след одобрението й от страна на последния.

.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**4.1.** Изпълнителят има право да получи брутната застрахователна премия по чл.2.1. при условията и в сроковете, предвидени в този договор.

**4.2.** Изпълнителят се задължава да предостави пълна застрахователна защита по отношение на Възложителя в съответствие с определения в чл.1.1, 1.2 и 1.3 предмет и обхват, и в съответствие с определените в Техническа спецификация по обособена позиция №2 изисквания и Общи и/или специални условия на Изпълнителя, които са неразделна част от договора.

**4.3.** Да третира предоставената му от Възложителя информация във връзка със застраховката като конфиденциална и да не я предоставя на трети лица, освен във връзка с изпълнението на настоящия договор.

**4.4.** Изпълнителят се задължава, при настъпване на застрахователно събитие, да изплати обезщетение на Възложителя, по начина и при условията, подробно описани в Техническата спецификация, както и в Общите и/или специални условия предоставени от Изпълнителя, които са неразделна част от настоящия договор.

**4.5.** За периода на действие на договора Изпълнителят се задължава да обезпечи презастрахователното покритие съгласно рисковете, сроковете, условията, застрахователните суми и лимитите посочени в настоящата Техническите спецификации към процедурата без изключение. Не по-малко от 80% (осемдесет на сто) от риска трябва да бъде пласиран на подписвачи (презастрахователи) с рейтинг минимум “А-” по Стандарт Енд Пуърс”/Standard & Poors/ или еквивалентен такъв от друга международно призната агенция за кредитен рейтинг, в това число и „Българска Агенция за Кредитен Рейтинг” АД, съобразно изискванията на действащите нормативни актове на Европейската комисия, в това число Регламент (ЕО) № 1060 от 16.09.2009 г. на Европейската комисия относно агенциите за кредитен рейтинг и Регламент (ЕС) № 513 на Европейската комисия за изменение на Регламент (ЕО) № 1060 от 16.09.2009 г. относно агенциите за кредитен рейтинг, както и Делегиран регламент (ЕС) № 447/2012 на комисията от 21 март 2012 г. за допълнение на Регламент (ЕО) № 1060/2009 г.

**4.6.** Изпълнителят следва да представи гаранция за презастрахователното покритие потвърдена в писмо, издадено от презастрахователя или от презастрахователния брокер, и/или извлечение от презастрасхователната си програма по отношение на лимитите на обезщетение и рисковете предмет на договора. С подписването на писмото презастрахователите трябва да поемат задължение за презастрахователно покритие съгласно рисковете, сроковете, условията, застрахователните суми и лимитите посочени в настоящата Техническите спецификация към процедурата без изключение.

**4.6.1.**Гаранцията по чл.4.6. се предоставя за всеки един застрахователен период, както следва:

- За първия застрахователен период - преди сключването на договора;

- За втория и третия застрахователен период , не по-късно от 10 работни /дни/ преди края на срока на предходната застрахователна полица.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**5.1.** Възложителят се задължава да предостави на Изпълнителя необходимата информация за сключване на застраховката.

**5.2.** Възложителят се задължава да заплати застрахователната премия по договора, описана в чл.2.1., в договорените в чл. 2.2 от настоящия договор срокове.

**5.3.** Възложителят се задължава в срок от 10 (десет) работни дни от узнаването за застрахователното събитие да съобщи на Изпълнителя обстоятелствата, които биха могли да доведат до възникване на иск по Застраховка „Обща гражданска отговорност“: „Отговорност към трети лица” с разширение на застрахователното покритие за „Отговорност по отношение замърсяване на околната среда”. В същия срок Възложителят е длъжен да уведоми Изпълнителя за предявен срещу него иск..

**5.4.** При предсрочно прекратяване на настоящия договор от Възложителя, същият има право на връщане на част от застрахователната премия след приспадане на дължимата премия за времето от началната дата на застрахователното покритие до датата на прекратяване на договора.

**5.5.** По отношение на покритие „Отговорност за замърсяване на околната среда” всички претенции или Съдебни процедури, предявени или образувани срещу Възложителя във връзка със Застрахователно събитие по това покритие трябва да бъдат съобщени на Изпълнителя незабавно, но не по-късно от 60 дни след прекратяване на застраховката.

**VI. ГАРАНЦИЯ ЗА ИЗПЪЛНЕНИЕ НА ДОГОВОРА.**

**6.1.** При подписване на договора, Изпълнителят представя гаранция за изпълнение на задълженията си по него, в съответствие с договореното, в размер на .......................... (словом) лева, представляваща 3% от стойността на договора (брутната застрахователна премия за 36 месечния период) без включен ДДС под формата на:

- депозит на парична сума по следната банкова сметка:

IBAN: BG 72 SOMB 9130 33 33008301

BIC Code: SOMBBGSF

Наименование на банката: Общинска банка, клон Врабча, ул. ''Врабча'' № 6.

или

- банкова гаранция със срок на валидност най-малко 30 дни след изтичане на срока на договора. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от Възложителя, в случай че Изпълнителят не е изпълнил някое от задълженията си по договора, в съответствие с определеното в него

или

- застраховка, която обезпечава изпълнението чрез покритие на отговорността на изпълнителя. Когато участникът, определен за изпълнител избере да представи гаранция за изпълнение под формата на Застраховка, която обезпечава изпълнението чрез покритие на отговорността на изпълнителя, то застраховката следва да отговаря на следните изисквания:

* застрахователната сума по застраховката следва да бъде равна на 3% (три процента) от стойността на договора (брутната застрахователна премия) без ДДС;
* застраховката трябва да бъде сключена за конкретния договор и в полза на Столична община;
* застрахователната премия трябва да е платима еднократно;
* да е безусловна и неотменима;

- със срок на валидност най-малко 30 дни след изтичане срока на договора.

Застраховката се сключва от Изпълнителя, след одобрението й от страна на Възложителя.

**6.2.** Разходите по откриването на депозита, издаването на банковата гаранция или сключването на застраховката, са за сметка на Изпълнителя, а разходите по евентуалното им усвояване са за сметка на Възложителя.

**6.3.** Гаранцията за изпълнение на договора (депозит или банкова гаранция) се освобождава в срок до 1 (един) месец след изтичане на срока на действие на договора, освен в случаите по т.6.4 или ако Възложителят е усвоил същата преди приключване на договора, поради неизпълнение от страна на Изпълнителя на някое от задълженията му, в съответствие с определеното в него.

**6.4.** Ако до 30 дни преди изтичане на срока на действие на договора настъпи застрахователно събитие, Изпълнителят е длъжен да удължи гаранцията за изпълнение до датата на изплащане на дължимото обезщетение.

**6.5.** Възложителят не дължи на Изпълнителя лихви върху сумите по гаранцията за изпълнение, за времето, през което тези суми законно са престояли при него.

**VII. НЕПРЕОДОЛИМА СИЛА.**

**7.1.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила по смисъла на Търговския закон. Ако страната е била в забава, тя не може да се позовава на непреодолима сила. Непреодолимата сила е непредвидимо или непредотвратимо събитие от извънреден характер, възникнало след сключване на договора и намиращо се в пряка причинна връзка с неизпълнението или забавата.

**7.2.** Страната, която не може да изпълни задължението си, поради настъпване на събития от непреодолима сила, в срок от 7 (седем) календарни дни от настъпването на събитието, уведомява другата страна за това обстоятелство, с препоръчана поща или чрез куриерска служба. Страната, позоваваща се на непреодолима сила, трябва да изпрати писмено потвърждение, изходящо от официален орган, в което да се посочи причинната връзка между непреодолимата сила и невъзможността за изпълнение. Уведомление следва да се изпрати и при прекратяването действието на непреодолимата сила в 7-дневен срок от прекратяването. При неуведомяване за настъпването на такива обстоятелства, не може да има позоваване на непреодолимата сила.

**7.3.** Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила.

**7.4.** Ако непреодолимата сила трае толкова дълго, че някоя от страните вече няма интерес от изпълнението, тя има право да прекрати Договора с 15 (петнадесет) дневно писмено уведомление до другата страна.

**VIII. НЕУСТОЙКИ**

**8.1.** При неизпълнение на задълженията на Изпълнителя, той дължи на Възложителя неустойка в размер на всички имуществени санкции наложени на Възложителя, както и щетите, претърпени от Възложителя, в резултат на застрахователно събитие с актив.

**8.2.** Възложителят може да задържи гаранцията за изпълнение, определена в чл.6.1 от настоящия договор в случаите на неизпълнение по чл.8.1. Възложителят има право да получи пълния размер на неустойката по чл.8.1 в случаите, когато гаранцията е недостатъчна да я покрие.

**8.3.** При забава в плащането на дължимата на Изпълнителя сума, Възложителят дължи неустойка на Изпълнителя в размер на законната лихва от неплатената в срок сума за всеки ден закъснение, но не повече от 15% от неплатената в срок сума.

**8.4.** При забава в плащането на дължимото обезщетение на Възложителя, Изпълнителят дължи неустойка на Възложителя в размер на законната лихва от неплатената в срок сума за всеки ден закъснение, но не повече от 15% от неплатената в срок сума.

**IX. ПРЕКРАТЯВАНЕ НА ДОГОВОРА**

**9.1.** Настоящият договор се прекратява с изпълнение на неговия предмет и на задълженията на страните по договора.

**9.2.** Настоящият договор може да бъде прекратен и в резултат на настъпили съществени промени в обстоятелствата за изпълнение на договора по причини, за които страните не отговарят.

**9.3.** Всяка от страните може да прекрати договора, ако другата страна не изпълнява задълженията си по него повече от 30 (тридесет) календарни дни, след срока за изпълнение на съответното задължение. Изправната страна по договора може да отправи писмена покана за изпълнение с предупреждение, че с изтичане на посочения в нея срок и при липса на изпълнение, ще счита договора за прекратен.

**9.4.** Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**9.5.** Всяка от страните може да прекрати настоящия договор с 3 месечно едностранно писмено предизвестие, получено от другата страна. Прекратяването влиза в сила от края на текущия застрахователен период.

**9.6.** При предсрочно прекратяване на настоящия договор, Изпълнителят връща на Възложителя застрахователна премия, изчислена пропорционално за времето от датата на прекратяване на договора до изтичането на застрахователното покритие. Изпълнителят връща на Възложителя и съответния данък съгласно ЗДЗП, начислен върху застрахователната премия, подлежаща на връщане.

**9.7.** Възложителят прекратява договора съгласно чл.118, ал.1 от ЗОП, когато:

- е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

- се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;

- поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

В случаите по т.9.7. Възложителят не дължи обезщетение за претърпените вреди от прекратяването на договора.

**Х. ПОДИЗПЪЛНИТЕЛИ**[[2]](#footnote-2)

**10.1.** Предвиденият/те подизпълнител/и в офертата …………………………….. (наименование и правноорганизационна форма и индивидуализираща информация) извършва/т:

**10.1.1.** ………………………………………….. (посочват се видовете работи от предмета на поръчката, които ще се предложат на конкретния подизпълнител);

**10.1.2.** ………………………………………….. % (посочва се съответстващият на тези работи дял в проценти от стойността на обществената поръчка).

**10.2.** Изпълнителят е длъжен в срок до 3 (три) календарни дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

## 10.3. Независимо от сключения договор за подизпълнение, отговорността за изпълнение на предмета на настоящия договор е на Изпълнителя.

**10.4.** След сключване на настоящия договор и най-късно преди започване на изпълнението му, Изпълнителят е длъжен да уведоми Възложителя за данните за контакт и представителите на подизпълнителите, посочени в офертата. Изпълнителят е длъжен да уведомява Възложителя за всякакви промени в предоставената информация в хода на изпълнението на поръчката в срок не по-късно от 2 (два) работни дни от настъпването им.

**10.5.** Замяна или включване на подизпълнител по време на изпълнение на настоящия договор се допуска по изключение, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата, в резултата на която е сключен настоящия договор;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**10.6.** При замяна или включване на подизпълнителИзпълнителят представя на Възложителя всички документи, които доказват изпълнението на условията по чл.66, ал.11 от ЗОП, посочени в чл. 10.5 от настоящия договор..

**10.7.** Изпълнителят отговаря за качеството на извършените работи от своят/своите подизпълнител/и като за свои.

**XI.СПЕЦИАЛНИ УСЛОВИЯ**

**11.1**. Изпълнителят приема, че Възложителят има сключен договор с “ДЖЕНЕРАЛ БРОКЕР” ООД, ЕИК 202532274, вписано в регистъра на застрахователните брокери на КФН с Решение № 524-ЗБ/02.09.2016 г., по силата който срещу възнаграждение последното, извършва застрахователно посредничество, съгласно разпоредбите на чл. 301 от Кодекса за застраховането за нуждите на ОП „СПТО“, включително обслужва и администрира застрахователния интерес на Възложителя, по отношение на застрахователния договор по застраховка „Всички рискове: Щети на имущество”.Възнаграждението на застрахователния брокер се включва в застрахователната премия и се дължи от Изпълнителя съгласно чл.301, ал. 3 от Кодекса за застраховането.

**11.2.** Възнаграждението на застрахователния брокер се включва в застрахователната премия и се дължи от Изпълнителя съгласно чл.301, ал. 3 от Кодекса за застраховането.

**XII. ОБЩИ ПОЛОЖЕНИЯ.**

**12.1.** Всички съобщения и уведомления между страните във връзка с договора се извършват в писмена форма чрез факс, препоръчана поща с обратна разписка, куриерска служба, електронна поща.

**12.2.** Всички участници в Обединението Изпълнител са солидарно отговорни за изпълнението на настоящия договор към Възложителя.

**12.3.** Страните решават всички спорове по изпълнението на договора чрез преговори в дух на сътрудничество. При непостигане на споразумение, споровете ще се решават българското законодателство, пред компетентния български съд.

**12.4.** По всички въпроси, неуредени с настоящия договор и съответните приложения към него, се прилагат разпоредбите на действащото в страната законодателство.

**12.5.** Настоящият договор се сключи в три еднообразни екземпляра - два за

Възложителя и един за Изпълнителя.

**Приложения, които са неразделна част от договора:**

**1.** Техническа спецификация по обособена позиция №2;

**2.** Общи и/или специални условия на Изпълнителя;

**3.** Техническо предложение на Изпълнителя;

**4.** Ценово предложение на Изпълнителя;

**5.** Договор за съзастраховане /ако Изпълнителят е обединение/

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **Заместник кмет**  **направление “Зелена система,**  **екология и земеползване” на**  **Столична община:** |  |
| **Йоана Христова**  **с**ъгласно Заповед № СОА17-РД09-78/17.01.2017 г.на Кмета на Столична община |  |
| **Директор на ОП „СПТО”:** |  |
| **Николай Желев** |  |

1. Текстовете на точки от 2.3. до 2.6 се прилагат, когато изпълнителят е посочил в офертата си, че ще ползва подизпълнител/и и частта от поръчката, която се изпълнява от подизпълнител/и, може да бъде предадена като отделен обект на изпълнителя или възложителя. [↑](#footnote-ref-1)
2. Когато изпълнителят в офертата си не е посочил, че ще ползва подизпълнител/и, при подписване на договора точките в раздела се заличават и се заменят с: „т. 10.1. Изпълнителят няма да ползва подизпълнители при изпълнението на настоящия договор. “. [↑](#footnote-ref-2)